H ενημέρωση του ασθενή και η παροχή συναίνεσής του: Νομική διάσταση και η σημασία της επικοινωνίας κατά την ενημέρωση
Creators: name: Σαχινίδου, Χριστίνα Σταματίου
Publisher: name: Aristotle University of Thessaloniki
Year: 2019
Subjects: Ασθενής
Ενημέρωση
Συναίνεση
Επικοινωνία
Patient
Information
Consent
Communication

description: Η παρούσα εισήγηση πραγματεύεται το ζήτημα της ενημέρωσης και της συναίνεσης του ασθενή, δύο έννοιες άρρηκτα συνδεδεμένες και στοχεύει στο να παρουσιάσει το νομικό ρυθμιστικό πεδίο των διατάξεων, όπως έχουν καταδειχθεί σε θεωρία και νομολογία. Δίνοντας βάση στον Κώδικα Ιατρικής Δεοντολογίας, ένα νομοθετικό κείμενο, οι διατάξεις του οποίου εκφράζουν το αλληλέγγυο καθήκον του ιατρού και ισορροπούν μεταξύ του πατερναλισμού και της αυτονομίας, σχολιάζονται οι ατέλειες και παραλείψεις στη διατύπωσή του, οι οποίες δυσχεραίνουν την εφαρμογή του. Αναλύονται οι μορφές της ενημέρωσης του ασθενή, το περιεχόμενο, η έκταση και οι αποδέκτες αυτής. Προσδιορίζεται η ικανότητα για συναίνεση και καταγράφονται οι προϋποθέσεις εγκυρότητάς της, διαχωρίζεται η άρνηση συναίνεσης από την αδυναμία και γίνεται αναφορά στο εύρος και τις προϋποθέσεις ισχυρής συναίνεσης. Στη συνέχεια, αναπτύσσονται ειδικότερα ζητήματα ενημέρωσης σε ιδιαίτερες περιπτώσεις ασθενών. Περαιτέρω, διαχωρίζεται η παράνομη ιατρική πράξη που οφείλεται σε ιατρικό σφάλμα από αυτήν που οφείλεται σε ελλιπή συναίνεση ή έλλειψη συναίνεσης και παραθέτονται τα είδη των ευθυνών, ποινική, πειθαρχική και αστική. Καταγράφεται και διερευνάται η σημασία της επικοινωνίας, που εντοπίζεται σε κάθε στάδιο επαφής ιατρού - ασθενή. Μια αμφίδρομη σχέση, που υποστηρίζεται ότι επηρεάζει την έκβαση της ασθένειας, συμβάλλει στην ποιότητα της ζωής των ασθενών, στη συμμόρφωσή τους στις ιατρικές οδηγίες και στην ανάπτυξη θεραπευτικού δεσμού. Καταδεικνύεται ότι ο επαγγελματίας υγείας θα πρέπει να διαθέτει ήπιες δεξιότητες, όπως δεξιότητες επικοινωνίας, προκειμένου να υπάρχει μια λειτουργική και κατ΄ επέκταση αποτελεσματική σχέση με τον ασθενή, καθώς η επικοινωνία είναι απαραίτητο εργαλείο, για να εξασφαλιστεί η ενημέρωση, που αποτελεί αναγκαία προϋπόθεση της έγκυρης συναίνεσης. Τέλος, με βάση τα ανωτέρω, και με γνώμονα το όφελος του ασθενή, προβλέπεται σε χώρες του εξωτερικού, ειδική εκπαίδευση και κριτήρια ποιότητας, προκειμένου να διασφαλιστεί μία υγιής σχέση μεταξύ ιατρού - ασθενή
description: The present thesis attempts to elucidate the issue of patient's information and consent, two concepts inextricably linked, aiming to present the legal regulatory field of the provisions, as demonstrated in theory and case law. Based on the Code of Medical Ethics, a legislative act, the provisions of which constitute an expression of the solidarity duty of the physician and a balance between paternalism and autonomy, this thesis moves to comment on the act's imperfections and deficiencies that make harsh the implementation of the latter. In particular, this thesis analyses the forms of patient's information, their content, extent and relevant recipients. It defines the consensual capacity and the conditions for its validity when provided, distinguishing the denial from the weakness of consent, referring to the range and requirements of a ''strong'' consensus. Subsequently, it focuses on specific information issues such as patient case-studies. Additionally, the illegal medical practice is divided between the one caused by medical error and by incomplete consent or lack of consent listing, at the same time, the all types of liabilities. The importance of communication, which is identified at each stage of contact of a doctor – patient, is recorded and investigated. Communication is a two-way relationship, which is furtherly underpinned to affect the outcome of the disease, contributing to the quality of life of patients, to their compliance with medical instructions and to the development of a therapeutic bond. It is demonstrated that the healthcare professional should have soft skills such as communication skills in order to have a functional and therefore, effective relationship with the patient, as communication is a necessary tool to obtain the necessarily information for a valid consensus. Finally, based on the above, and in the light of the patient's benefit, special education and specific quality criteria have been provided in foreign countries to ensure a healthy doctor-patient relationship
description: Σε συνεργασία με το τμήμα Δημοτικής Εκπαίδευσης της Παιδαγωγικής Σχολής του Πανεπιστημίου Δυτικής Μακεδονίας